CELEX: 62008TO0144
Language: bg
Date: 2008-09-09 00:00:00
Title: Определение на Общия съд (четвърти състав) от 9 септември 2008 г.#Luigi Marcuccio срещу Европейска комисия.#Дело T-144/08.

ОПРЕДЕЛЕНИЕ НА ПЪРВОИНСТАНЦИОННИЯ СЪД (четвърти състав)
      9 септември 2008 година
      Дело T-144/08
      Luigi Marcuccio
      срещу
      Комисия на Европейските общности 
      „Публична служба — Социално осигуряване — Отхвърляне на искането за възстановяване в размер на 100 % на определени медицински разходи на жалбоподателя“
      Предмет: Жалба с предмет, по-конкретно, от една страна, искане за отмяна на решението, с което се отхвърля искането на жалбоподателя
         за поемането на 100 % от някои медицински разходи, и от друга — искане Комисията да бъде осъдена да заплати в полза на жалбоподателя
         сумата от 89,56 EUR като допълнение към медицинските разходи, които са му възстановени, или като обезщетение за вреди
      
      Решение: Отхвърля жалбата като недопустима. Всяка от страните понася направените от нея съдебни разноски.
      
      Резюме
      Длъжностни лица — Социално осигуряване — Здравно осигуряване — Mедицински разноски — Тежко заболяване — Възстановяване на
            100 % —Условия
      (член 72, параграф 1 от Правилника за длъжностните лица; член 11, параграф 2 от Правната уредба относно риска „Заболяване“
            и точка IV от приложение I към нея)
      Поемането на 100 % от медицинските разходи на основание член 72, параграф 1 от Правилника предполага съответното заболяване
         да се приеме за едно от изрично посочените в тази разпоредба заболявания или органът по назначаването да признае, че посоченото
         заболяване е сравнително толкова тежко, колкото посочените в разпоредбата заболявания. За тази цел очевидно заинтересованото
         лице следва да посочи за какво заболяване става въпрос и да представи удостоверяващи документи. В това отношение, от една
         страна, съгласно член 11, параграф 2 от Правната уредба относно риска „Заболяване“ на длъжностните лица на Европейските общности
         към исканията за възстановяване на разходи трябва да бъдат приложени оригинални удостоверяващи документи, и от друга страна,
         съгласно точка IV от приложение I към тази правна уредба към исканията, с които се цели да бъде признато, че заболяването
         е сравнително толкова тежко колкото четирите заболявания, посочени в член 72, параграф 1 от Правилника, трябва да бъде приложено
         становище на лекуващия лекар на заинтересованото лице. 
      
      Когато дадено искане не съдържа никакво ново обстоятелство, което да може да оправдае поемането на 100 % от медицинските разходи
         на съответното длъжностно лице, липсата на отговор на това искане от страна на администрацията изобщо не променя правното
         положение на това длъжностно лице, произтичащо от мълчаливото отхвърляне на по-ранно искане, с което то вече е запознало администрацията
         с тази претенция, и следователно не представлява увреждащ акт по смисъла на членове 90 и 91 от Правилника.
      
      (вж. точки 30, 32 и 34)